CELEX: 32008R0858
Language: sk
Date: 2008-09-01 00:00:00
Title: Nariadenie Komisie (ES) č. 858/2008 z  1. septembra 2008 , ktorým sa mení a dopĺňa nariadenie (ES) č. 967/2006, ktorým sa ustanovujú podrobné podmienky uplatňovania nariadenia Rady (ES) č. 318/2006 v súvislosti s výrobou mimo kvót v sektore cukru

2.9.2008   
            
            
               SK
            
            
               Úradný vestník Európskej únie
            
            
               L 235/7
            
         
      NARIADENIE KOMISIE (ES) č. 858/2008
   z 1. septembra 2008,
   ktorým sa mení a dopĺňa nariadenie (ES) č. 967/2006, ktorým sa ustanovujú podrobné podmienky uplatňovania nariadenia Rady (ES) č. 318/2006 v súvislosti s výrobou mimo kvót v sektore cukru
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (1), a najmä na jeho článok 13 ods. 2 a jeho článok 40 ods. 1 písm. c),
   keďže:
   
               (1)
            
            
               V článku 10 nariadenia Komisie (ES) č. 967/2006 (2) sa ustanovuje, že členské štáty musia Komisii predkladať niekoľko oznámení týkajúcich sa množstva dodanej priemyselnej suroviny na spracovanie. S cieľom vyhnúť sa prípadnému dvojitému započítaniu týchto množstiev a s cieľom zaistiť jednotné uplatňovanie vo všetkých príslušných členských štátoch je žiaduce spresniť podrobné pravidlá pre príslušné oznámenia.
            
         
               (2)
            
            
               Číselné znaky kombinovanej nomenklatúry sirupov na natieranie a sirupov na výrobu „Rinse appelstroop“ uvedené v prílohe k nariadeniu (ES) č. 967/2006 sa musia na účely zaistenia správneho uplatňovania článku 13 ods. 2 druhého pododseku písm. a) nariadenia (ES) č. 318/2006, ktoré sa týka týchto výrobkov, spresniť.
            
         
               (3)
            
            
               Skúsenosti získané od zavedenia nových opatrení v dôsledku reformy režimu cukru, ktoré sa týkajú používania priemyselného cukru v chemickom a farmaceutickom priemysle, ukazujú, že je potrebné pridať do zoznamu výrobkov uvedených v prílohe k nariadeniu (ES) č. 967/2006 epilačné vosky patriace pod číselný znak KN 3307 90 00 a zmäkčovadlá na textílie patriace pod číselný znak KN 3809 91 00.
            
         
               (4)
            
            
               Nariadenie (ES) č. 967/2006 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre cukor,
            
         PRIJALA TOTO NARIADENIE:
   Článok 1
   Nariadenie (ES) č. 967/2006 sa mení a dopĺňa takto:
   
               1.
            
            
               Článok 10 sa nahrádza takto:
               „Článok 10
               Oznámenia členských štátov
               Každý príslušný členský štát oznámi Komisii:
               
                           a)
                        
                        
                           najneskôr do konca mája množstvo priemyselnej suroviny dodanej v predchádzajúcom období od 1. októbra do 31. marca schválenými výrobcami;
                        
                     
                           b)
                        
                        
                           najneskôr do konca novembra za predchádzajúci hospodársky rok:
                           
                                       —
                                    
                                    
                                       množstvo priemyselnej suroviny dodanej schválenými výrobcami, rozdelené na biely cukor, surový cukor, cukrový sirup a izoglukózu,
                                    
                                 
                                       —
                                    
                                    
                                       množstvo priemyselnej suroviny, pre ktorú schválení spracovatelia predložili dôkaz uvedený v článku 9 ods. 2, rozdelenej na jednej strane na biely cukor, surový cukor, cukrový sirup a izoglukózu a na strane druhej, podľa výrobkov uvedených v prílohe,
                                    
                                 
                                       —
                                    
                                    
                                       množstvo cukru dodaného podľa článku 7 ods. 3 schválenými výrobcami.“
                                    
                                 
                     
         
               2.
            
            
               Príloha sa nahrádza textom, ktorý je uvedený v prílohe k tomuto nariadeniu.
            
         Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. septembra 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 58, 28.2.2006, s. 1. Nariadenie (ES) č. 318/2006 sa s účinnosťou od 1. októbra 2008 nahradí nariadením (ES) č. 1234/2007 (Ú. v. EÚ L 299, 16.11.2007, s. 1).
   
      (2)  Ú. v. EÚ L 176, 30.6.2006, s. 22.
   
      PRÍLOHA
      
         
            „PRÍLOHA
            
                        Číselný znak KN
                     
                     
                        Opis
                     
                  
                        1302 32
                     
                     
                        – – Slizy a zahusťovadlá zo svätojánskeho chleba, tiež modifikované, získané zo semien svätojánskeho chleba alebo guarových semien:
                     
                  
                        1302 39 00
                     
                     
                        – – ostatné
                     
                  
                        ex 1702 90 95
                        ex 2106 90 59
                     
                     
                        – – sirup na natieranie a sirup na výrobu rinse appelstroop
                     
                  
                        2102 10
                     
                     
                        – Aktívne kvasinky
                     
                  
                        ex 2102 20
                     
                     
                        – – Neaktívne kvasinky
                     
                  
                        2207 10 00
                     
                     
                        – Etylalkohol nedenaturovaný s objemovým alkoholometrickým titrom 80 % obj. alebo vyšším (bioetanol)
                     
                  
                        ex 2207 20 00
                     
                     
                        – Etylalkohol denaturovaný s akýmkoľvek alkoholometrickým titrom (bioetanol)
                     
                  
                        ex 2208 40
                     
                     
                        – Rum
                     
                  
                         
                     
                     
                        Prípravky používané na výživu zvierat:
                     
                  
                        ex 2309 90
                     
                     
                        – výrobky s obsahom sušiny aspoň 60 % lyzínu
                     
                  
                        29
                     
                     
                        Výrobky organickej chémie s výnimkou výrobkov podpoložiek 2905 43 00 a 2905 44
                     
                  
                        3002 90 50
                     
                     
                        – – kultúry mikroorganizmov
                     
                  
                        3003
                     
                     
                        Lieky (okrem tovaru položiek 3002, 3005 alebo 3006) pozostávajúce z dvoch alebo viacerých zložiek zmiešaných na terapeutické alebo profylaktické použitie, ktoré nie sú v odmeraných dávkach alebo v balení na predaj v malom
                     
                  
                        3004
                     
                     
                        Lieky (okrem tovaru položiek 3002, 3005 alebo 3006) pozostávajúce z dvoch alebo viacerých zložiek zmiešaných alebo nezmiešaných na terapeutické alebo profylaktické použitie, ktoré sú v odmeraných dávkach alebo v balení na predaj v malom
                     
                  
                        3006
                     
                     
                        Farmaceutické prípravky a výrobky špecifikované v poznámke 4 k tejto kapitole:
                     
                  
                        3203 00 10
                     
                     
                        – Farbivá rastlinného pôvodu a prípravky na nich založené
                     
                  
                        3203 00 90
                     
                     
                        – Farbivá živočíšneho pôvodu a prípravky na nich založené
                     
                  
                        ex 3204
                     
                     
                        – Syntetické organické farbivá a prípravky špecifikované v poznámke 3 k tejto kapitole, založené na týchto farbivách
                     
                  
                        ex 3307 90 00
                     
                     
                        Epilačné vosky
                     
                  
                        ex ex 35
                     
                     
                        Albuminoidné látky; modifikované škroby; gleje; enzýmy, okrem výrobkov položky 3501 a podpoložiek 3505 10 10, 3505 10 90 a 3505 20
                     
                  
                        ex ex 38
                     
                     
                        Rôzne chemické výrobky okrem položiek 3809 iné ako zmäkčovadlá na textílie patriace pod číselný znak KN ex 3809 91 00 a podpoložky 3824 60
                     
                  
                        3901 až 3914
                     
                     
                        – Primárne formy
                     
                  
                        ex 6809
                     
                     
                        Výrobky zo sadry alebo zo zmesi na základe sadry:
                        – dosky, tabule, panely, dlaždice a podobné výrobky“